paragraph_text: Ritam ludila (eng. Whiplash) je američka glazbena drama iz 2014. godine koju je napisao i režirao Damien Chazelle. U filmu je glavnu ulogu ostvario Miles Teller koji glumi mladog jazz svirača bubnjeva koji pohađa jednu od najboljih glazbenih školi u zemlji, a čiji je učitelj neustrašivi maestro jazza (J. K. Simmons). U filmu se također pojavljuju i Melissa Benoist, Austin Stowell, Jayson Blair i Kavita Patil.